Narvos HE tvenkinys
Narvos HE tvenkinys (est. Narva veehoidla, rus. Нарвское водохранилище) – tvenkinys Estijoje ir Rusijoje (Leningrado sritis); Narvos upės slėnyje. Susidarė 1955–1956 m. pastačius hidroelektrinės užtvanką ant Narvos upės aukščiau Narvos miesto. Ilgis ~40 km, plotis iki 15 km. Vandens lygio svyravymų amplitudė 0,5 m. Vanduo naudojamas elektros gamybai ir drėkinimui.